《第一欲界飞空之音》
隋代·佚名

人道渺渺，仙道莽莽，
鬼道乐兮。当人生门。
仙道贵生，鬼道贵终。
仙道常自吉，鬼道常自凶。
高上清灵爽，悲歌朗太空。
唯愿仙道成，不愿人道穷。
北都泉曲府，中有万鬼群。
但欲遏人算，断绝人命门。
阿人歌洞章，以摄北罗酆，
束诵祅魔精，斩馘六鬼锋。
诸天气荡荡。我道日兴隆！

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。